Keke Palmer Berminat Untuk Bawa Watak Rogue Dalam Reboot X-Men
Keke Palmer sudah pun menjadi artis rakaman popular sebelum mendapat peranan utama dalam filem terbaru Nope arahan Jordan Peele, tetapi persembahan hebat dan menonjol sebagai Emerald dalam filem sci-fi terbaru itu telah meletakkan namanya sebaris dengan pelakon-pelakon popular yang lain.  Mungkin masih terlalu awal untuk dia menerima tawaran membintangi filem-filem superhero, tetapi nampaknya Palmer telah mensasarkan watak yang ingin dilakonkannya. Seorang TikToker berkongsi video yang menjelaskan mengapa dia merasakan Palmer akan menjadi pilihan yang tepat untuk memainkan peranan Rogue dalam filem Marvel Studios X-Men yang akan datang. Dia telah memberikan sebab-sebab yang menarik, dan Palmer jelas sekali bersetuju. Pelakon itu berkongsi Tweet sebagai respon kepada video tersebut.  Come on agentttttttt https://t.co/ErAEz6hWxt— Keke Palmer (@KekePalmer) September 15, 2022 Come on agentttttttt https://t.co/ErAEz6hWxt— Keke Palmer (@KekePalmer) September 15, 2022 Beberapa poster fan-art yang menampilkan Palmer sebagai Rogue turut dikongsikan peminat.  Marvel Studios telahpun berjanji akan menghasilkan semula francais X-Men, tetapi pencarian pelakon masih belum dibuat (atau mungkin sudah, cuma belum mendedahkan siapakan yang akan membintangi watak-watak tertentu). Walaupun terdapat harapan dari peminat yang mahu pelakon asal kembali meneruskan peranan masing-masing, terdapat khabar angin yang mengatakan bahawa pihak studio sedang mencari pelakon baharu untuk watak-watak penting seperti Wolverine, Cyclops, Storm dan sebagainya.  Namun begitu, ianya masih lagi diperingkat spekulasi dan peminat mungkin terpaksa menunggu sedikit lama kerana kita tidak akan melihat reboot X-Men setidak-tidaknya sehingga 2025. 